Lav et referat af nedenstående tekst:

Tekst:
Fem bilister var i nat klokken 00.15 involveret i et færdselsuheld på motorvej E45 ved afkørsel 36 Sdr. Onsild. En flok krondyr havde bevæget sig ud på motorvejen, og de fem bilister, der kørte i nordgående retning, kørte ind i flokken, så i alt fire krondyr døde i forbindelse med sammenstødet. Vagtchef ved Nordjyllands Politi Karsten Højrup Kristensen fortæller, at bilerne fik buler ved sammenstødet med krondyrene, men at der ikke skete personskade. - Bilerne blev hentet for at blive kørt på værksted, og beredskabet tog sig af de døde krondyr, siger Karsten Højrup Kristensen. Motorvejen var spærret i en times tid i nordgående retning, men da der var sparsomt med trafik på det tidspunkt havde det ikke de store konsekvenser.

Referat:
Fem biler kørte ind i en flok krondyr på motorvejen ved Hobro - ingen personer kom til skade ved sammenstødet.